Document ID: 31978L0765

ΟΔΗΓΙΑ ΤΗΣ ΕΠΙΤΡΟΠΗΣ της 7ης Σεπτεμβρίου 1978 περί τροποποιήσεως της οδηγίας 76/447/ΕΟΚ "σχετικά με το τριγωνικό σύστημα της τελειοποιήσεως προς επανεισαγωγή"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία αριθ. 76/119/ΕΟΚ του Συμβουλίου της 18ης Δεκεμβρίου 1975 περί της εναρμονίσεως των νομοθετικών, κανονιστικών και διοικητικών διατάξεων σχετικά με το καθεστώς της τελειοποιήσεως προς επανεισαγωγή(1), και ιδίως το άρθρο 14,
Εκτιμώντας:
ότι η οδηγία αριθ. 76/447/ΕΟΚ της Επιτροπής της 4ης Μαΐου 1976 σχετικά με το τριγωνικό σύστημα του καθεστώτος της τελειοποιήσεως προς επανεισαγωγή(2) προβλέπει τη χρησιμοποίηση του δελτίου πληροφοριών INF 2 σαν βάση για τις αναγκαίες πληροφορίες για τη διαπίστωση της ταυτότητος των εμπορευμάτων που έχουν εξαχθεί προσωρινά, εντός των επανεισαγομένων συμψηφιστικών προϊόντων και για τον καθορισμό της βάσεως δασμολογήσεως προκειμένου να χορηγηθεί ολική ή μερική απαλλαγή από τους εισαγωγικούς δασμούς που επιβάλλονται στα συμψηφιστικά προϊόντα-
ότι εν τούτοις σε ορισμένες περιπτώσεις, ιδίως όταν τα συμψηφιστικά προϊόντα λαμβάνονται από πολλά και διάφορα προσωρινώς εξαχθέντα εμπορεύματα, η χρησιμοποίηση του δελτίου πληροφοριών INF 2 δύναται να προκαλέσει περιπλοκές- ότι πρέπει να προβλεφθεί η δυνατότητα για τα Κράτη μέλη χρησιμοποιήσεως άλλων μέτρων πληροφορήσεως και ελέγχου ούτως ώστε να δοθούν οι αυτές εγγυήσεις,
ότι οι διατάξεις της παρούσης οδηγίας είναι σύμφωνες με τη γνώμη της επιτροπής των τελωνειακών καθεστώτων τελειοποιήσεως,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το άρθρο 8α που ακολουθεί ενσωματώνεται στην οδηγία 76/447/ΕΟΚ:
"Άρθρο 8α
Τα ενδιαφερόμενα Κράτη μέλη για ένα συγκεκριμένο κλάδο του εμπορίου δύνανται να καθορίσουν με διακανονισμούς, ειδικές διαδικασίες πληροφορήσεως και ελέγχου, άλλες από τη διαδικασία που βασίζεται στη χρησιμοποίηση του δελτίου πληροφοριών INF 2 και παρέχοντας ισοδύναμες εγγυήσεις.
Τα Κράτη μέλη τα οποία σκοπεύουν να καθορίσουν έναν τέτοιο διακανονισμό κοινοποιούν εκ των προτέρων το σχέδιο στην Επιτροπή η οποία ενημερώνει σχετικά τα άλλα Κράτη μέλη.
Αυτός ο διακανονισμός δύναται να τεθεί σε εφαρμογή εφ' όσον μέσα σε προθεσμία δύο μηνών από την ημερομηνία παραλαβής του σχεδίου η Επιτροπή πληροφορήσει τα ενδιαφερόμενα Κράτη μέλη, ότι υπάρχουν αντιρρήσεις όσον αφορά τη θέση του σε εφαρμογή".
Άρθρο 2
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 7 Σεπτεμβρίου 1978.

Labels: 12
3